Ick Marcus Lepell, des durchluchtigen unde hoggeboren fursten und heren Johanszen tho Dennemarken, Sweden, Norwegen (etc.), mynes gnedigen lieven heren, dener unde bade, bokenne unde betuge vor my, myne erven witlick apenbar, ock vor allesweme, he sy geistlick edder wertlick, den dissze breff vorkamet, de ene sehen effte horen leszen, dat ick myt todath myner frunde (tre Revalsborgare) gentzeliken unde to enem fullenkamen ende gesloten unde vordragen sy myt Hans Klunckert, Mauricius Rolofso&#x0364;n unde eren compane unde mydhulperen, umme summige twiste unde schelinge erwaszen van enes angehalden unde angeharden schepes, darinne ick do tor tyd was, unde ock myner inhebbende guder unde van klenoden halven herkamende, welker schip ock my vnde myne gudere Hans Klunckert unde Mauricius Rolefson myt eren kompanen up mynes gnedigesten heren koningk stro&#x0364;m under Hoggelant myt vorbolgen mode angelopen vnd angehalt, myne person unde dat myne in viande lande, unde der ore hande gefen[c]ligk, nu vorlanges vorleden, gevoret, darumme den Hans Klunckert vnde Mauricius ergemelt van deme erszamen rade to Revall behardet, gefencligk bynnen Reval bewart syn, unde ere compane ut der stadt der schelinge unde undat halven flagen unde geweken. Dat bytoleggende unde to eneme fullenkamen ende gruntlicken to vordregende, syn gebeden van Hans vnde Mauricius unde eren kompanen negest mynen hirto georten (!) frunde, de erszamen manne (sex Revalsborgare), welker unszer beider parte vorbenomede frunde, unde umme erer alle bede willen unde truwe beschaffent alsze gude middeler my averall vordragen unde fruntliken gesleten hebben myt Hansse vnde Mauricius ock eren kompanen aldus gestalt, dat se my geven scollen unde willen vor mynen schaden, moye, hinderinge unde vorsuminge an redeme avergetelden gelde hundert und veertich marck Rigis, de ick to guder noghe wol to dancke to my genomen hebbe, darvan ick, Marcus, Hans unde Mauricius vnde ere kompan quitere unde genslick vorlate. (Etc.) Å sin sida lofvar Mauricius rådet i Reval, dat myn gnedigeste here syne konynglike majestadt nummer up den erszamen radt erkennen edder de eren in ungnade und ungunste saken wyl noch diszer sake halven etwes in ungnaden to gedenckende, nademe de koninglike majestaedt my de ssake vorberort gans gegunt vnde avergelaten hefft. (Etc.) Geven vnde geschenn to Revall na der bordt Christi vnszes Heren dusent wyffteyen hundert in deme achten jare, sonnavende na Philippi unde Jacobi apostelen.